Foto: Pixsell/Petar Glebov



ANDREJ Plenković se požalio na presici, organiziranoj povodom neopozive ostavke Ante Ramljaka na poziciji vladinog povjerenika za Agrokor, upitavši novinare što misle kako je njemu.



>> LIVE STREAM Plenković: Ramljak ostaje dok ne nađemo nekog drugog



Ramljak je vladi prepustio da komunicira sve odluke o njegovom odlasku s čelne pozicije izvanredne uprave, kao i daljnje korake u nastavku upravljanja krizom u kompaniji.



Nakon što je izjavio kako Ramljak ipak ostaje na mjestu vladinog povjerenika, i to dok ne nađu nekog drugog, premijer je odgovarao na pitanja novinara.



"A što mislite kako je meni?"



Na upit koja je sudbina ministrice Dalić, Plenković je upitao novinare što misle kako je njemu.



"Vama je poznato da ovaj proces nije počeo danas, već prošle godine. Vlada u svom repertoaru odluka ima samo imenovanje izvanredne uprave. To je izrazito važno i zato smo napravili ovakav zakon.



Martina Dalić bila je posebno angažirana. Sastanak koji je lani održan bio je dogovoren između mene i gospodina Kosora prije nego što je sve izašlo u medijima. Mi smo u raspravi u saboru rekli da smo spremni da se o svemu govori i na saborskim odborima.



Naravno da ovo nije ugodno, a što mislite kako je meni? Naravno da nisam zadovoljan", rekao je Plenković.